මන්ද මානසික දැරියක් දුෂණය කළ 50 හැවිරිදි පුද්ගලයෙකුට වසර 20ක බරපතල වැඩ සහිත සිර දඬුවමක් නියම කර තිබෙනවා.මන්ද මානසික ආබාධිත 14 හැවිරිදි දැරියක්‌ දූෂණය කිරීමේ නඩුවේ තීන්දුව අනුව වින්දිත දැරියට රුපියල් ලක්‌ෂ 10 ක වන්දි මුදලක්‌ ද ගෙවන ලෙස චූදිතට නියම කළ විනිසුරුවරයා වන්දි මුදල නොගෙවන්නේනම් වසර 4 ක බරපතළ සිරදඬුවම් නියම කළ බව ද පොලිසිය පවසනවා.2001 වසරේදී ආබාධිත දැරියක්‌ දූෂණය කිරීම සම්බන්ධයෙන් නීතිපති විසින් චෝදනා නගා කළුතර මහාධිකරණ චුදිතට එරෙහිව මෙම නඩුව පවරා තිබුනා.චූදිතට නියම කළ සිරදඬුවමට අමතරව රුපියල් 10000ක දඩයක්‌ ද නියම කර තිබූ අතර දඩ මුදල නොගෙවන්නේ නම් වසරක ලිහිල් සිරදඬුවමක්‌ නියම කර තිබෙනවා.2013 නොවැම්බර් 26 වැනිදා කළුතර මහාධිකරණ විනිසුරුව සිටි අමල් තිලකරත්න විසින් නඩුවේ තීන්දුව ප්‍රකාශයට පත් කරමින් චූදිතට වසර 20 ක බරපතළ සිරදඬුවමක්‌ නියම කළත් තීන්දුව ප්‍රකාශයට පත් කිරීමට මොහොතකට පෙර අධිකරණය මග හැර පලාගිය චූදිත වසර හතරකට පසුව පෙරේදා(11) උතුරු කළුතර කැලිඩෝ මුහුදු තීරයේදී උතුරු කළුතර පොලිසිය විසින් අත්අඩංගුවට ගත්තා.කලින් මහාධිකරණයේ පැවැති නඩු විභාගයට පෙනී සිට තීන්දුව ප්‍රකාශයට පත් කිරීමට මොහොතක පෙර තමන් වැරදිකරු බව නීතිඥයන් ගෙන් දැනගෙන චුදිතයා අධිකරණය මග හැර ගොස්‌ සිටි බවයි පොලිසිය කියා සිටින්නේ.වින්දිත දැරිය දූෂණයට ලක්‌වීම නිසා එක්‌ දරු මවක්‌ වී ඇතැයි ද නඩු විභාගයේදී අනාවරණය වුනා.වසර හතරක්‌ තිස්‌සේ මෙම චුදිතයා විවිධ නම්වලින් පෙනී සිටි බවයි වාර්තා වන්නේ.කළුතර- විජයසිරි විද්‍යාසේකර